เคาะ 3 กลุ่มเด็ดเน้นกำไรโตต่อเนื่อง-พ่วงอัพไซด์เหลือเพียบ!
เคาะ 3 กลุ่มเด็ดเน้นกำไรโตต่อเนื่อง-พ่วงอัพไซด์เหลือเพียบ!
เคาะ 3 กลุ่มเด็ดเน้นกำไรโตต่อเนื่อง-พ่วงอัพไซด์เหลือเพียบ!
11 ก.พ. 2563

“ข่าวหุ้นธุรกิจออนไลน์” ได้ทำการสำรวจและรวบรวมบทวิเคราะห์ที่เกี่ยวกับการลงทุนในระยะสัปดาห์ โดยนักวิเคราะห์แนะนำหุ้นที่มีผลประกอบการดี และยังมีปัจจัยบวกหนุน อีกทั้งราคาหุ้นยังมีอัพไซด์จากราคาเป้าหมาย โดยแนะนำ 3 กลุ่มหลัก ประกอบด้วย หุ้นกลุ่มที่จะได้ประโยชน์จากแผนกระตุ้น ศก. และงานประมูลภาครัฐฯ: กลุ่มที่คาดผลดำเนินงานมีแนวโน้มดีต่อเนื่อง:หุ้นกลุ่ม ร.พ.ขนาดกลางที่คาดกำไรช่วงครึ่งปีหลังของปี 62 โตเข้าสู่ High Season
โดย บล.เออีซี ระบุในบทวิเคราะห์ (11 ก.พ.62) สัปดาห์นี้ประเมิน SET มีโอกาสรีบาวด์ หลังปัจจัยในประเทศที่ตลาดกังวลคลี่คลายลง จากกรณีความล่าช้าของ พ.ร.บ.งบประมาณปี 63 มีความชัดเจนขึ้นหลังศาลมีคำวินิจฉัยตัดสินไม่ตีตกกระบวนการร่าง พ.ร.บ.ดังกล่าวทั้งหมด แต่ให้กลับไปโหวตในชั้นวาระ 2-3 ใหม่ ขณะที่ปัจจัยตปท.หนุนด้วยตัวเลขเศรษฐกิจสหรัฐฯ   ฟื้นตัวต่อเนื่อง พร้อมติดตามประเด็นสถานการณ์ไวรัสโคโรน่า และแถลงการณ์ของ FED ต่อแนวโน้มเศรษฐกิจ และท่าทีการดำเนินนโยบายช่วงกลางสัปดาห์นี้  ประเมินกรอบการเคลื่อนไหวสัปดาห์นี้ที่ 1,525 -1,567 จุด
แนะนำเลือกลงทุนเล่นรอบระยะสั้น-กลาง (1-3 เดือน) กับหุ้นที่คาดมีผลประกอบการดีในหุ้น 3 กลุ่ม ดังนี้
1. หุ้นกลุ่มที่จะได้ประโยชน์จากแผนกระตุ้น ศก. และงานประมูลภาครัฐฯ: แนะนำหุ้นที่ได้ประโยชน์และมี Upside ได้แก่
SEAFCO (แม้ช่วงครึ่งปีหลังของปี 62 คาดรับรู้งานลดลงแต่ยังมี Backlog 2.3 พัน ลบ. คาด Secured Revenue 100% ในช่วงที่เหลือของปีนี้บวกกับยังมี Upside Risk จากงานประมูลใหม่อีก 1.9 หมื่นลบ.)
TEAMG : รายได้ช่วง 9 เดือนแรกของปี 62 อยู่ที่ระดับ 1,363 ลบ. เติบโต 9% จากช่วงเดียวกันเมื่อปีก่อน ขณะที่ปี 63 คาดภาพทั้งปีรายได้โตราว 10% หนุนด้วยงานโครงการทั้งภาครัฐ และเอกชน ด้วยประสบการณ์และความเป็นผู้นำด้านการศึกษา ออกแบบ และควบคุมปัจจุบันบริษัทมี Backlog มากกว่า 3,800 ลบ. คาดหนุนรับรู้รายได้จากนี้ไม่ต่ำกว่า 3 ปี มอง TEAMG น่าสนใจหลังปจบ.เทรดที่ PE ระดับ 15.3 เท่า (ขณะที่อุตสาหกรรมเทรดที่ระดับ 51.1 เท่า) นอกจากนี้ให้ Dividend Yield กว่า 6.5%, CPALL (ช่วงไตรมาส 3/62 กำไรโต 8.3% จากช่วงเดียวกันเมื่อปีก่อนจากยอดขายที่เพิ่มจาก 7-11กว่า 11,640 สาขา (ก.ย.62) และ MAKRO โดยบริษัทยังคงเป้าขยายสาขาต่อเนื่องให้ถึง 13,000 สาขาในปี 64)
2. กลุ่มที่คาดผลดำเนินงานมีแนวโน้มดีต่อเนื่อง: เหมาะกับการทยอยซื้อสะสมโดยเน้นหุ้นที่กำไรช่วงไตรมาส 3/62 โตจากช่วงเดียวกันเมื่อปีก่อน และทั้งปี 62 โตต่อแนะนำ SELIC (ช่วงไตรมาส 3/62 ทำ All time high ทั้งรายได้และกำไรคาดปี 62 เห็นการTurnaround ของกำไรหลังเริ่มรวมงบการเงินกับ PMCT ซึ่งคาดเห็น Synergy ชัดเจนขึ้นจากการพัฒนาสินค้าใหม่และการขยายฐานลูกค้าไปยังกลุ่มใหม่), SABINA: ช่วงไตรมาส 4/62 คาดยอดขายจะเร่งตัวขึ้นผ่านการจัดโปรโมชั่นและการทำการตลาดส่งท้ายปีรวมถึงการรุกขยายช่องทางขายผ่านOnline มากขึ้นคาดเห็นการเติบโตต่อเนื่องใน ไตรมาส 4/62 ทั้ง จากไตรมาสก่อน,จากช่วงเดียวกันเมื่อปีก่อน ขณะที่ปี 63 คาดเติบโตต่อเนื่องจากการเน้นการขายผ่านช่องทางค้าปลีกแบบไม่มีหน้าร้าน บวกกับการออกผลิตภัณฑ์ใหม่กว่า 100 SKU
3. หุ้นกลุ่ม ร.พ.ขนาดกลางที่คาดกำไรช่วงครึ่งปีหลังของปี 62 โตเข้าสู่ High Season: PR9 (มองทั้งปี 62 โตต่อหลังกำไร 9 เดือนแรกของปี 62 โต10.9% จากช่วงเดียวกันเมื่อปีก่อน) บ.ยังมีศักยภาพในการเติบโตหลังแนวโน้มการทำกำไรเร่งตัวขึ้นสะท้อนผ่าน EBITDA Margin ช่วง 9 เดือนแรกของปี 62 ปรับตัวเพิ่มขึ้นที่ 17.7% (จาก 17.2% ช่วง 9 เดือนแรกของปี 61) บ.มีแผนการเติบโตที่สดใสเนื่องจาก บ.ถือเป็น Cash Company มีเงินสดต่อหุ้นมากกว่า 2 บ.เตรียมเปิดตึกใหม่ต้นปี 63 เพื่อรองรับลูกค้าได้เพิ่มกว่าเท่าตัวหลังเกิด Over demand ในกลุ่มลูกค้า ICU-CCU (คิดเป็นกว่า 30% ของรายได้) และศูนย์บริการที่ถือเป็นไฮไลท์ใหม่อย่าง Pain Management and Wellness Center ขยายฐานลูกค้าต่างชาติครอบคลุมทั้งจีนและกลุ่มอาเซียนรวมถึงกลุ่มลูกค้าประกันองค์กรและผู้ประกันตนด้วยคาดหนุน บ.มีโอกาสคุ้มทุนได้เร็วกว่าที่ตลาดคาดนอกจากนี้ Consensus ให้ Valuation ที่ถูกสุดเมื่อเทียบกับอุตสาหกรรมทั้งในแง่ Forward PE เพียง17.74 เท่า, P/BV 1.64 เท่า และEV/EBITDA 9.09 เท่า (อุตฯ อยู่ที่ PE 29.02 เท่า, P/BV 1.89 เท่า และ EV/EBITDA 21.88 เท่า)
 
 